Na temelju članka 55. Statuta Grada Makarske ("Glasnik Grada Makarske" br.3/21), Gradonačelnik Grada Makarske dana 17. srpnja 2022. godine, donosi

**ZAKLJUČAK**

**o utvrđivanju prijedloga Zaključka**

**o davanju suglasnosti Gradonačelniku Grada Makarske za pristupanje inicijativi Sporazuma gradonačelnika**

**Članak 1.**

Utvrđuje se prijedloga Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika KLASA: 351-03/22-01/3, URBROJ: 2181-6-01-22-2.

.

**Članak 2.**

Predlaže se Gradskom vijeću Grada Makarske usvajanje Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika.

**Članak 3.**

Ovaj Zaključak stupa na snagu danom donošenja.

KLASA: 351-03/22-01/3

URBROJ: 2181-6-01-22-1

Makarska, 17. kolovoza 2022. g.

Gradonačelnik

dr.sc. Zoran Paunović, v.r.

Na temelju čl. 40. Statuta Grada Makarske (''Glasnik Grada Makarske'' br. 03/21) Gradsko vijeće Grada Makarske na \_\_\_\_ sjednici, održanoj dana \_\_\_\_\_\_ 2022.godine, donosi

**ZAKLJUČAK**

**o davanju suglasnosti Gradonačelniku Grada Makarske za pristupanje inicijativi Sporazuma gradonačelnika**

I.

Daje se suglasnost Gradonačelniku Grada Makarske da pristupi inicijativi Sporazuma gradonačelnika koja europske gradove uključuje u borbu protiv klimatskih promjena. Sporazum gradonačelnika objedinjuje sve razine vlasti, kao i potporne organizacije, agencije i udruge, s ciljem pristupanja inicijativi i pružanja podrške brzoj provedbi aktivnosti koje utječu na klimu i energiju.

II.

Ovaj Zaključak stupa na snagu osmog dana od dana objave u ''Glasniku Grada Makarske''.

KLASA: 351-03/22-01/3

URBROJ: 2181-6-01-22-2

Makarska,\_\_\_\_\_\_\_ 2022.g.

Predsjednica Gradskog vijeća

Gordana Muhtić, dipl.iur.

**O b r a z l o ž e n j e**

Sporazum gradonačelnika je inicijativa koja je otvorena za sve europske gradove da se uključuje u borbu protiv klimatskih promjena. Potpisnici Sporazuma obvezuju se izvršiti klimatske i energetske ciljeve Europske unije do 2050. godine: ubrzavanje dekarbonizacije teritorija, te osnaživanje kapaciteta za prilagodbu na neizbježan utjecaj klimatskih promjena. Da bi to postigli, potpisnici razvijaju **Akcijske planove energetski održivog razvitka** **i prilagodbe klimatskim promjenama** (**SECAP**), provode mjere i projekte energetske učinkovitosti i korištenja obnovljivih izvora energije, te organiziraju Energetske dane.

Europska komisija, Ured Sporazuma gradonačelnika i Strukture potpore podupiru nastojanja gradova pristupnika u realizaciji navedenih aktivnosti.

Slijedom navedenog , predlaže se Gradskom vijeću usvajanje predloženog Zaključka odavanju suglasnosti Gradonačelniku Grada Makarske za pristupanje inicijativi Sporazuma gradonačelnika.

Gradonačelnik

dr. sc. Zoran Paunović