Na temelju članka 55. Statuta Grada Makarske ("Glasnik Grada Makarske", broj 3/21) Gradonačelnik Grada Makarske, dana 02. kolovoza 2022. godine, donosi

**ZAKLJUČAK**

**o utvrđivanju prijedloga Odluka o izmjeni i dopuni Odluke**

**o naknadi vijećnicima Gradskog vijeća**

**Grada Makarske**

**Članak 1.**

Utvrđuje se prijedlog Odluke o izmjeni i dopuni Odluke o naknadi vijećnicima Gradskog vijeća Grada Makarske, te se predlaže Gradskom vijeću na usvajanje iste.

**Članak 2.**

Ovaj Zaključak stupa na snagu danom donošenja.

Klasa: 021-01/21-01/23

Ur.broj: 2147/01-04/7-21-3

Makarska, 02. kolovoza 2022. g.

Gradonačelnik

dr.sc. Zoran Paunović,v.r.

Temeljem članka 31. i 31.a. Zakona o lokalnoj samoupravi i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Makarske („Glasnik Grada Makarske„ br. 3/21), Gradsko vijeće Grada Makarske, na \_\_\_ sjednici, održanoj \_\_\_\_\_\_\_\_\_\_\_2022.godine donosi

**Odluka o izmjeni i dopuni Odluke**

**o** **naknadi vijećnicima Gradskog vijeća**

**Grada Makarske**

**Članka 1.**

U Odluci o naknadi vijećnicima Gradskog vijeća Grada Makarske („Glasnik Grada Makarske“ br.16/21) u članku 2. dodaje se stavak 2. koji glasi:

„Vijećniku koji je upućen na službeni put može se neoporezivo isplatiti samo naknada za noćenje i naknada za prijevoz u visini stvarnih izdataka uz uvjet da računi o obavljenim uslugama prijevoza i noćenja glase na isplatitelja - Grad Makarsku“.

**Članak 2.**

Ova Odluka stupa na snagu osmog dana od dana objave u Glasniku Grada Makarske.

Klasa: 021-01/21-01/23 Predsjednica Gradskog vijeća

Urbroj:2147/01-04/7-21-4 Gordana Muhtić, dipl.iur.

Makarska\_\_\_\_\_\_\_\_\_2022.g.

* **Obrazloženje –**

Gradski vijećnici u opisu svojih ovlasti sudionici su gradskih delegacija koje predstavljanju Grad Makarsku u zemlji i inozemstvu i kao takvi prilikom putovanja imaju određene troškove.

Obzirom da se do sada troškovi smještaja i prijevoza vijećnika nisu bila regulirana posebnim odredbama Odluke o naknadi već su se uređivale normama Pravilnika o porezu na dohodak, potrebno je ugraditi odredbe članka 6. stavak 8. Pravilnika o porezu na dohodak (Narodne novine br. [10/17](https://www.zakon.hr/cms.htm?id=18269), [128/17](https://www.zakon.hr/cms.htm?id=26267), [106/18](https://www.zakon.hr/cms.htm?id=35621), [01/19](https://www.zakon.hr/cms.htm?id=36719), [80/19](https://www.zakon.hr/cms.htm?id=40073), [01/20](https://www.zakon.hr/cms.htm?id=42911), [74/20](https://www.zakon.hr/cms.htm?id=45055), [01/21](https://www.zakon.hr/cms.htm?id=46990)) u Odluku o naknadi vijećnicima Gradskog vijeća Grada Makarske i time utvrditi prava i obveze vijećnika prilikom službenih putovanja.

Slijedom gore navedenog predlaže se Gradskom vijeću da usvoji predloženu Odluku.

Gradonačelnik

dr.sc.Zoran Paunović