Na temelju članka 34. Zakona o komunalnom gospodarstvu (Narodne novine br. 68/18, 110/18 i 32/20) te članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_\_2022. godine, donosi

**ODLUKU**

**o izmjenama i dopunama Odluke o povjeravanju obavljanja komunalnih djelatnosti**

U Odluci o povjeravanju obavljanja komunalnih djelatnosti (Glasnik Grada Makarske, br. 27/2019) daju se sljedeće izmjene i dopune:

Članak 1.

Članka 1. mijenja se i glasi:

„Ovom Odlukom određuju se tvrtka društva, čiji je osnivač Grad Makarska (u daljnjem tekstu: Grad), kojem se na području Grada Makarske povjerava obavljanje komunalnih djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti (u daljnjem tekstu: komunalne djelatnosti kojima se osigurava održavanje komunalne infrastrukture) i komunalnih djelatnosti kojima se pojedinačnim korisnicima pružaju usluge nužne za svakodnevni život i rad (u daljnjem tekstu: uslužne komunalne djelatnosti), komunalne djelatnosti čije se obavljanje povjerava, rok na koji se povjerava obavljanje komunalnih djelatnosti i obveze društva prema Gradu.“

Članak 2.

Članak 2. mijenja se i glasi:

„Trgovačkom društvu Makarski komunalac d.o.o., **OIB:**12733878804, Trg Tina Ujevića 1, 21300 Makarska, čiji je osnivač Grad, povjerava se obavljanje slijedećih komunalnih djelatnosti kojima se osigurava održavanje komunalne infrastrukture te uslužnih komunalnih djelatnosti:

* komunalne djelatnosti kojima se osigurava održavanje komunalne infrastrukture:

1. ***održavanje nerazvrstanih cesta****, što podrazumijeva manje popravke cestovne infrastrukture, sječu i orezivanje stabala uz cestu, uklanjanje grana i zapreka koje padnu na cestu i sl.;*
2. ***održavanje javnih površina na kojima nije dopušten promet motornim vozilima****, što podrazumijeva održavanje i manje popravke tih površina (šetnica, trgova i sl.) kojima se osigurava njihova funkcionalna ispravnost;*
3. ***održavanje građevina javne odvodnje oborinskih voda****, što podrazumijeva čišćenje šahti oborinske odvodnje i sl.;*
4. ***održavanje javnih zelenih površina****, što podrazumijeva košnju, sadnju, obrezivanje i sakupljanje biološkog otpada s javnih zelenih površina, gnojenje, zalijevanje, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarnu zaštitu bilja i biljnog materijala za potrebe održavanja i druge poslove potrebne za održavanje tih površina;*
5. ***održavanje građevina, uređaja i predmeta javne namjene****, što podrazumijeva održavanje, popravke i čišćenje tih građevina, uređaja i predmeta (održavanje javnih wc-a, čišćenje oluka, postavljanje koševa, cestovne signalizacije, sitne popravke i sl.);*
6. ***održavanje groblja****, što podrazumijeva održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja;*
7. ***održavanje čistoće javnih površina****, što podrazumijeva čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Grada.*

* uslužne komunalne djelatnosti:

1. ***usluge javnih tržnica na malo****, što podrazumijeva upravljanje i održavanje prostora i zgrada izgrađenih na zemljištu u vlasništvu Grada, odnosno Gradske tržnice u vlasništvu Grada, na kojoj se u skladu s tržnim redom pružaju usluge obavljanja prometa živežnim namirnicama i drugim proizvodima.*
2. ***usluge ukopa pokojnika****, što podrazumijeva ispraćaj i ukop unutar groblja u skladu s posebnim propisima.*

Članak 3.

Članak 5. stavak 1. mijenja se i glasi:

„Međusobna prava i obveze između Makarskog komunalca d.o.o. i Grada za obavljanje povjerenih komunalnih djelatnosti iz članka 2. stavak 1. podstavak 1. točke 1.,2.,3.,4.,5. i 7., kojima se osigurava održavanje komunalne infrastrukture, uredit će se ugovorom.

Članak 4.

Dosadašnji članak 7. postaje članak 6.

Članak 5.

Ova Odluka o izmjenama i dopunama Odluke o povjeravanju obavljanja komunalnih djelatnosti stupa na snagu prvog dana od dana objave u Glasniku Grada Makarske.

KLASA:363-01/19-10/11

URBROJ: 2181-6-05-01-22-4

Makarska, \_\_\_\_\_\_\_\_\_\_\_\_\_\_\_ 2022.g.

PREDSJEDNICA GRADSKOG VIJEĆA

Gordana Muhtić, dipl.iur.

Obrazloženje

Uslijed donošenja Odluke o izmjeni i dopuni Odluke o osnivanju vlastitog pogona Grada Makarske (Glasnik Grada Makarske broj 14/22) usvojene na 9. sjednici Gradskog vijeća, održanoj 27. svibnja 2022., kojom je obavljanje pojedinih komunalnih djelatnosti iz nadležnosti vlastitog Pogona Grada Makarske preuzelo trgovačko društvo Makarski komunalac d.o.o., čiji je osnivač Grad, nužno je bilo navedene promjene u organizacijskim oblicima obavljanja tih komunalnih djelatnosti uskladiti s odredbama Zakona o komunalnom gospodarstvu (Narodne novine br. 68/18, 110/18 i 32/20) donošenjem ove Odluke.

Naime, člankom 34. stavak 1. Zakona o komunalnom gospodarstvu određeno je da trgovačko društvo obavlja komunalne djelatnosti na temelju odluke o povjeravanju obavljanja komunalnih djelatnosti koju donosi predstavničko tijelo jedinice lokalne samouprave, dok je stavkom 2. istog članka propisano da Odluka o povjeravanju obavljanja komunalnih djelatnosti trgovačkom društvu mora sadržavati:

1. tvrtku društva kojem se povjerava obavljanje komunalne djelatnosti,

2. komunalne djelatnosti čije se obavljanje povjerava,

3. rok na koji se povjerava obavljanje komunalnih djelatnosti i

4. obveze društva prema osnivaču.

Grad Makarska je jedini osnivač trgovačkog društva Makarski komunalac d.o.o., što je u skladu s člankom 35. Zakona o komunalnom gospodarstvu kojim je propisano da se obavljanje komunalnih djelatnosti može povjeriti trgovačkom društvu u kojemu jedinica lokalne samouprave odnosno više jedinica lokalne samouprave u slučaju zajedničke organizacije obavljanja komunalne djelatnosti ima sve dionice odnosno udjele.

Ovom Odlukom o izmjenama i dopunama Odluke o povjeravanju obavljanja komunalnih djelatnosti trgovačkom društvu Makarski komunalac d.o.o., uz obavljanje dosadašnjih komunalnih djelatnosti održavanja groblja, održavanja čistoće javnih površina i usluge ukopa pokojnika, povjerava se, na neodređeno vrijeme, i obavljanje slijedećih komunalnih djelatnosti:

komunalne djelatnosti kojima se osigurava održavanje komunalne infrastrukture:

* održavanje nerazvrstanih cesta,
* održavanje javnih površina na kojima nije dopušten promet motornim vozilima,
* održavanje građevina javne odvodnje oborinskih voda,
* održavanje javnih zelenih površina,
* održavanje građevina, uređaja i predmeta javne namjene,

uslužne komunalne djelatnosti:

* usluge javnih tržnica na malo.

Međusobna prava i obveze između Makarskog komunalca d.o.o. i Grada za obavljanje povjerenih komunalnih djelatnosti kojima se osigurava održavanje komunalne infrastrukture i to: održavanja nerazvrstanih cesta, održavanja javnih površina na kojima nije dopušten promet motornim vozilima, održavanja građevina javne odvodnje oborinskih voda, održavanja javnih zelenih površina, održavanja građevina, uređaja i predmeta javne namjene i održavanja čistoće javnih površina, uredit će se ugovorom,

Kako bi se u što kraćem roku izvršile promjene u organizacijskim oblicima obavljanja komunalnih djelatnosti povjerenih trgovačkom društvu Makarski komunalac d.o.o., kojima se osigurava građenja i/ili održavanja komunalne infrastrukture u stanju funkcionalne ispravnosti i kojima se pojedinačnim korisnicima pružaju usluge nužne za svakodnevni život i rad, sukladno odredbi članka 73. stavak 4. Zakona o lokalnoj i područnoj (regionalnoj) samoupravi (Narodne novine broj, [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) određeno je da ova Oduka stupa na snagu prvog dana od dana objave u Glasniku Grada Makarske.

Slijedom svega navedenog, predlaže se Gradskom vijeću usvajanje preložene Odluke o izmjenama i dopunama Odluke o povjeravanju obavljanja komunalnih djelatnosti.

Gradonačelnik

dr.sc. Zoran Paunović