**ZAPISNIK**

**5. sjednice Odbora za dodjelu priznanja i nazive ulica i trgova održane 12. kolovoza 2022. u Gradskoj vijećnici Grada Makarske**

Početak u 9,00 sati.

Nazočni:

* Nela Franić, predsjednica
* Marijo Nemčić, član
* Gordan Buble, član
* Neven Vranješ, član

Odsutni:

* Nada Dropulić, član

Ostali nazočni:

* Ivana Pleić, viša stručna suradnica u Upravnom odjelu za javne potrebe i društvene djelatnosti

Nakon utvrđenog kvoruma predsjednica Odbora predložila je sljedeći dnevni red:

1. Prijedlog Zapisnika 4. sjednice Odbora za dodjelu javnih priznanja i nazive ulica i trgova održane 22. srpnja 2022.
2. Razmatranje inicijativa i prijedloga pristiglih na Javni poziv za podnošenje inicijativa za dodjelu javnih priznanja Grada Makarske u 2022. objavljen 25. srpnja 2022.

*Predloženi dnevni red jednoglasno je usvojen sa 4(četiri) glasa ZA.*

1. **Prijedlog Zapisnika** **4. sjednice Odbora za dodjelu priznanja i nazive ulica i trgova održane 22. srpnja 2022.**

S obzirom da nije bilo prijavljenih za raspravu predsjednica Odbora je prijedlog Zapisnika 4. sjednice Odbora za dodjelu priznanja i nazive ulica i trgova održane 22. srpnja 2022.stavila na glasovanje.

*Zapisnik 4. sjednice Odbora za dodjelu priznanja i nazive ulica i trgova održane 22. srpnja 2022. usvojen je jednoglasno sa 4(četiri) glasa ZA.*

1. **Razmatranje inicijativa i prijedloga pristiglih na Javni poziv za podnošenje inicijativa za dodjelu javnih priznanja Grada Makarske u 2022. godini objavljen 25. srpnja 2022.**

Predsjednica Odbora Nela Franić dala je uvodno obrazloženje. Podsjetila je da su svi članovi Odbora uz poziv sa dnevnim redom dobili i sve prijedloge s obrazloženjima koje su imali priliku proučiti. Izvijestila je da je u zakonskom roku ukupno zaprimljeno 25 prijedloga, među kojima su nominirani i gradonačelnik Zoran Paunović i Antonia Radić Brkan te da ta dva prijedloga neće biti razmatrana zbog funkcija koje kandidati obnašaju.

Nakon uvodnog obrazloženja u sklopu kojeg su ukratko predstavljeni svi nominirani, otvorena je rasprava u kojoj su sudjelovali Nela Franić, Neven Vranješ, Gordan Buble i Marijo Nemčić.

Svi članovi odbora složili su se da bi pok. Sanja Puharić u budućnosti trebala dobiti neko posebno priznanje Grada Makarske, van kategorija koje su predviđene Odlukom o dodjeli javnih priznanja, zbog njezinog iznimnog doprinosa gradu kroz dugogodišnje djelovanje na čelu Udruge Lanterna.

Prijedlog Odbora je da se do sljedeće godine modernizira način prijavljivanja na javni pozivza podnošenje inicijativa za dodjelu javnih priznanja Grada Makarske te da se preciziraju uvjeti za svaku kategoriju nagrade.

Nakon rasprave predsjednica Odbora stavila je na glasovanje sljedeći prijedlog kandidata za javna priznanja Grada Makarske za 2022. godinu:

Prof. dr. sc. Dragan Ljutić - kandidat za počasnog građanina Grada Makarske  
German Leger - kandidat za Nagradu Grada Makarske  
Marino Srzić - kandidat za Nagradu Grada Makarske  
Željko Pašalić - kandidat za Plaketu Grb Grada Makarske  
Valentino Gojak - kandidat za Plaketu Grb Grada Makarske  
dr. Suzana Čović - kandidatkinja za Plaketu Grb Grada Makarske

*Prijedlog kandidata za dodjelu javnih priznanja Grada Makarske u 2022. godini usvojen je jednoglasno za 4(četiri) glasa ZA.*

Sjednica je završila u 9,45 sati.

Zapisnik vodila:  
Ivana Pleić, dipl.novinarka

Predsjednica Odbora

Nela Franić